CELEX: 52008PC0027
Language: da
Date: 2008-01-29
Title: Forslag til Rådets forordning om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)

Vigtig juridisk meddelelse

|

52008PC0027

Forslag til Rådets forordning om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)  /* KOM/2008/0027 endelig udg. - CNS 2008/0011 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.1.2008KOM(2008) 27 endelig2008/0011(CNS)Forslag tilRÅDETS FORORDNINGom ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)(forelagt af Kommissionen)BEGRUNDELSEBAGGRUNDEN FOR FORSLAGET-  Begrundelse og formålIfølge den fælles markedsordning for hør og hamp, Rådets forordning (EF) nr. 1673/2000, vil der ikke blive ydet nogen støtte til produktion af korte hørfibre og hampefibre fra produktionsåret 2008/09. Ifølge forordningens artikel 15, stk. 3, forelægger Kommissionen dog en rapport, hvori den skal vurdere, om ordningen bør forlænges. Rapporten er under udarbejdelse og vil som planlagt blive forelagt, inden produktionsåret 2008/09 begynder. Kommissionen mener dog, at der først bør træffes afgørelse om mere omfattende ændringer af den gældende politik som led i sundhedstjekket. Derfor mener Kommissionen, at den aktuelle støtteordning bør forlænges for endnu et produktionsår, og at der først bør træffes endegyldige afgørelser fra det følgende produktionsår som led i den revision, der skal foretages i forbindelse med sundhedstjekket.Forordning (EF) nr. 1673/2000 ophæves ved forordning (EF) nr. 1234/2007 (fusionsmarkedsordningen) pr. 1. juli 2008, hvor produktionsåret 2008/09 for hør og hamp starter. Ændringerne i vedlagte forslag vedrører derfor fusionsmarkedsordningen.-  Generel baggrundDen overordnede vurdering af den nuværende markedsordning for hør og hamp ser positiv ud, således at det kan konkluderes, at den fungerer godt. Indførelsen af forarbejdningsstøtte til fibre har som det vigtigste bevirket, at der ikke længere produceres i spekulationsøjemed. Reformen i 2000 har resulteret i, at EU's udgifter er faldet betydeligt, og at budgettet er blevet stabiliseret på omkring 20 mio. EUR. Desuden har reformen bevirket, at de økonomisk bæredygtige afsætningsmuligheder er øget, således at producenterne generelt har kunnet opretholde deres indkomst i den pågældende periode, og at den i nogle tilfælde endog er steget.Forarbejdningsstøtten har støttet EU's produktion af hør- og hampefibre, der er materialer, som har en positiv indflydelse på miljøet (bevarelse af biodiversitet). Endvidere har forarbejdningsstøtten hjulpet med til at bevare og skabe arbejdspladser i traditionelle produktionsområder og andre områder og har støttet investeringerne i F&U for at forbedre forarbejdningsmetoderne og udvikle nye produkter, som indeholder plantefibre.Syv af de nye medlemsstater, der har tiltrådt EU siden 2004, er producenter af hørfibre, og fire af dem producerer hampefibre. Hørproduktionen er faldende i de nye medlemsstater, men hampeproduktionen stiger.-  Gældende bestemmelser på det område, som forslaget vedrørerRådets forordning (EF) nr. 1673/2000 afløses af forordning (EF) nr. 1234/2007 om oprettelse af en fælles markedsordning for landbrugsprodukter (fusionsmarkedsordningen).-  Overensstemmelse med andre EU-politikker og -målIkke relevant.HØRING AF INTERESSEREDE PARTER OG KONSEKVENSANALYSE-  Høring af interesserede parterForslaget blev forelagt til høring for de interesserede parter i sektoren i Den Rådgivende Gruppe for Hør og Hamp, Forvaltningskomitéen for Naturfibre og på det bilaterale møde mellem repræsentanter for hør- og hampesektoren og GD AGRI's kabinet.-  EkspertbistandRelevante videnskabelige områder/eksperterAgroøkonomi og statistikMetodologiOpdatering af en undersøgelse foretaget af uvildige eksperter (Ernst&Young og AND-International), afsluttet i november 2007.De vigtigste organisationer/eksperter, der er blevet hørtSe ovenfor.Midler til at gøre eksperternes rådgivning offentligt tilgængeligRapporten vil blive lagt på følgende adresse: http://ec.europa.eu/agriculture/eval/index_en.htm.-  KonsekvensanalyseIkke relevant.FORSLAGETS RETLIGE ASPEKTER-  Resumé af forslagetForslaget om at ændre forordningen om fusionsmarkedsordningen indebærer, at frem til produktionsåret 2008/09 vil støtten til lange hørfibre vedblive med at være på de nuværende 160 EUR/ton, og støtten til korte hørfibre og hampefibre vil vedblive med at være på 90 EUR/ton. De nationale garantimængder forbliver uændret.Da de fleste medlemsstater gør brug af muligheden for at fravige den øvre grænse for urenheder og skæver på 7,5 %, og da der til nogle formål kræves et stort indhold af urenheder, bør den aktuelle ordning bevares for at give medlemsstaterne mulighed for at yde støtte til korte hørfibre, som indeholder højst 15 % urenheder og skæver, og hampefibre, som har et indhold på højst 25 %.Den supplerende støtte til den første forarbejdning af lange hørfibre, der ydes i nogle traditionelle produktionsområder i Nederlandene, Belgien og Frankrig, forbliver uændret, dvs. 120 EUR/ha i område I og 50 EUR/ha i område II som fastsat i forordning (EF) nr. 1673/2000.-  RetsgrundlagRådets forordning (EF) nr. 1673/2000 og Rådets forordning (EF) nr. 1234/2007 (fusionsmarkedsordningen)-  SubsidiaritetsprincippetForslaget overlader ansvaret for de vigtige elementer til medlemsstaterne:-  kontrol af THC-indholdet og anvendelsen af godkendte hampesorter-  regnskabskontrol af godkendte første forarbejdningsvirksomheder-  kontrol af lagre-  ProportionalitetsprincippetForslaget er i overensstemmelse med proportionalitetsprincippet, fordi det svarer til den fælles landbrugspolitiks generelle mål.-  Reguleringsmiddel/-formForeslåede instrumenter: Rådets forordning om ændring af Rådets forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukterBUDGETMÆSSIGE KONSEKVENSEREkstraudgifterne til forlængelsen anslås til 4,64 mio. EUR. På grundlag af de skønnede mængder bliver de samlede udgifter til forlængelsen af den aktuelle støtte på 20,82 mio. EUR.2008/0011(CNS)Forslag tilRÅDETS FORORDNING (EF) Nr.om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 36 og 37,under henvisning til forslag fra Kommissionen,under henvisning til udtalelse fra Europa-Parlamentet[1], ogud fra følgende betragtninger:1.  Forarbejdningsstøtten til korte hørfibre og hampefibre, der højst indeholder 7,5 % urenheder og skæver, gælder indtil udgangen af produktionsåret 2007/08. I betragtning af den gunstige markedsudvikling for disse fibre under den nuværende støtteordning og for at bidrage til at støtte nye produkter og afsætningsmulighederne for dem bør støtten ydes indtil udgangen af produktionsåret 2008/09.2.  Ifølge Rådets forordning (EF) nr. 1673/2000 af 27. juli 2000 om den fælles markedsordning for hør og hamp bestemt til fiberproduktion[2] skulle forarbejdningsstøtten til lange hørfibre forhøjes fra produktionsåret 2008/09. Forordning (EF) nr. 1673/2000 afløses af Rådets forordning (EF) nr. 1234/2007[3] fra produktionsåret 2008/09. Bestemmelserne i forordning (EF) nr. 1234/2007 blev udarbejdet på grundlag af bestemmelserne i forordning (EF) nr. 1673/2000, sådan som de skulle have været anvendt fra det pågældende produktionsår, hvorfor støtten blev fastsat til det planlagte beløb. Da forarbejdningsstøtten til korte fibre gælder indtil udgangen af produktionsåret 2008/09, bør den forarbejdningsstøtte til lange hørfibre, der ifølge forordning (EF) nr. 1673/2000 skal ydes indtil udgangen af produktionsåret 2007/08, bibeholdes for endnu et produktionsår.3.  For at fremme produktionen af korte hørfibre og hampefibre af høj kvalitet ydes støtten til fibre, der indeholder højst 7,5 % urenheder og skæver. Medlemsstaterne kan dog fravige denne øvre grænse og yde forarbejdningsstøtte til korte hørfibre, som indeholder mellem 7,5 % og 15 % urenheder og skæver, og til hampefibre, som indeholder mellem 7,5 % og 25 % urenheder og skæver. Da dette kun er tilladt indtil udgangen af produktionsåret 2007/08, bør medlemsstaterne have mulighed for at fravige denne grænse for endnu et produktionsår.4.  Da der er opstået nye afsætningsmuligheder, bør der sikres en minimumsforsyning af råvarer. For fortsat at sikre en rimelig produktion i hver medlemsstat bør den periode, hvor de nationale garantimængder gælder, derfor forlænges.5.  Der er blevet ydet supplerende støtte til at fortsætte den traditionelle hørproduktion i nogle områder i Nederlandene, Belgien og Frankrig. For at bedriftsstrukturerne fortsat gradvis kan blive tilpasset de nye markedsforhold, bør denne overgangsstøtte forlænges indtil udgangen af produktionsåret 2008/09.6.  Forordning (EF) nr. 1234/2007 bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 1234/2007 foretages følgende ændringer:(1) Titlen på underafdeling II i del II, afsnit I, kapitel IV, afdeling I, affattes således:"Underafdeling IIHør og hamp til fiberproduktion"(2) I artikel 91 foretages følgende ændringer:a) I stedet for første afsnit i stk. 1 indsættes følgende to afsnit:"Der ydes støtte til forarbejdning af strå af lange hørfibre til fiberproduktion til godkendte virksomheder, der foretager den første forarbejdning, for den mængde fibre, der faktisk er fremstillet af strå, for hvilke der er indgået en købekontrakt med en landbrugerI produktionsåret 2008/09 ydes der også støtte på de samme vilkår til forarbejdning af strå af korte hørfibre og hamp til fiberproduktion."b) Stk. 2 affattes således:"2. "I denne underafdeling forstås ved "godkendt første forarbejdningsvirksomhed": en fysisk eller juridisk person eller en sammenslutning af fysiske eller juridiske personer - uanset hvilken retlig status sammenslutningen og dens medlemmer har i henhold til national ret - som er blevet godkendt af myndighederne i den medlemsstat, på hvis område anlægget til produktion af hør- og hampefibre er beliggende."(3) Artikel 92, stk. 1, affattes således:"1. Den forarbejdningsstøtte, der er omhandlet i artikel 91, fastsættes:a) for lange hørfibre:-  til 160 EUR/ton for produktionsåret 2008/09-  til 200 EUR/ton fra og med produktionsåret 2009/10b) i produktionsåret 2008/09 til 90 EUR/ton for korte hørfibre og hampefibre, som højst indeholder 7,5 % urenheder og skæver.Medlemsstaten kan dog under hensyn til de traditionelle afsætningsmuligheder beslutte også at yde støtte til:a) korte hørfibre, der indeholder mellem 7,5 % og 15 % urenheder og skæverb) hampefibre, der indeholder mellem 7,5 % og 25 % urenheder og skæver.I de tilfælde, der er nævnt i andet afsnit, yder medlemsstaten støtte for en mængde, der med 7,5 % urenheder og skæver højst svarer til den producerede mængde."(4) I artikel 94 foretages følgende ændringer:a) Stk. 1 affattes således:"1. For lange hørfibre, som der kan ydes støtte til, fastsættes der en maksimal garantimængde på 80 878 tons pr. produktionsår. Den mængde fordeles mellem visse medlemsstater som nationale garantimængder, jf. punkt A.I. i bilag XI.b) Efter stk. 1 indsættes som stk. 1a:"1a. For korte hørfibre og hampefibre, som der kan ydes støtte til, fastsættes der en maksimal garantimængde på 147 265 tons for produktionsåret 2008/09. Den mængde fordeles mellem visse medlemsstater som nationale garantimængder, jf. punkt A.II. i bilag XI."c) Som stk. 3 indsættes:"3. Hver medlemsstat kan overføre en del af den nationale garantimængde, der er nævnt i stk. 1, til den nationale garantimængde, der er nævnt i stk. 1a, og omvendt.Ved den i første afsnit nævnte overførsel ligestilles 1 ton lange hørfibre med 2,2 tons korte hørfibre og hampefibre.Forarbejdningsstøtten ydes højst til de mængder, der er nævnt i henholdsvis stk. 1 og 1a, og som er tilpasset i henhold til de to første afsnit i nærværende stykke.(5) Efter artikel 94 indsættes som artikel 94a:"Artikel 94a Supplerende støtteI produktionsåret 2008/09 ydes der for hørarealer i område I og II, jf. punkt A.III i bilag XI, en supplerende støtte til den godkendte første forarbejdningsvirksomhed, hvis stråproduktion er omfattet af:a) en købs-/salgskontrakt eller et tilsagn som omhandlet i artikel 91, stk. 1, ogb) støtte til forarbejdning til lange hørfibre.Den supplerende støtte er på 120 EUR pr. ha i område I og på 50 EUR pr. ha i område II."(6) Bilag XI ændres som angivet i bilaget til nærværende forordning.Artikel 2Denne forordning træder i kraft på syvendedagen efter offentliggørelsen i Den Europæiske Unions Tidende .Den anvendes fra den 1. juli 2008.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormandBILAGPunkt A i bilag XI affattes således:"A.I. Fordeling af den maksimale garantimængde for lange hørfibre mellem medlemsstaterne, jf. artikel 94, stk. 1:Belgien | 13 800 |Bulgarien | 13 |Tjekkiet | 1 923 |Tyskland | 300 |Estland | 30 |Spanien | 50 |Frankrig | 55 800 |Letland | 360 |Litauen | 2263 |Nederlandene | 4800 |Østrig | 150 |Polen | 924 |Portugal | 50 |Rumænien | 42 |Slovakiet | 73 |Finland | 200 |Sverige | 50 |Det Forenede Kongerige | 50 |A.II. Fordeling af den maksimale garantimængde for produktionsåret 2008/09 for korte hørfibre og hampefibre mellem medlemsstaterne, jf. artikel 94, stk. 1a:Den mængde, der er nævnt i artikel 94, stk. 1a, fordeles således:a) som nationale garantimængder til følgende medlemsstater:Belgien | 10 350 |Bulgarien | 48 |Tjekkiet | 2 866 |Tyskland | 12 800 |Estland | 42 |Spanien | 20 000 |Frankrig | 61 350 |Letland | 1 313 |Litauen | 3 463 |Ungarn* | 2 061 |Nederlandene | 5 550 |Østrig | 2 500 |Polen | 462 |Portugal | 1 750 |Rumænien | 921 |Slovakiet | 189 |Finland | 2 250 |Sverige | 2 250 |Det Forenede Kongerige | 12 100 |* Den nationale garantimængde, der er fastsat for Ungarn, vedrører kun hampefibre.b) 5 000 tons til fordeling som nationale garantimængder for produktionsåret 2008/09 mellem Danmark, Grækenland, Irland, Italien og Luxembourg. Denne fordeling foretages efter, hvilke arealer der er omfattet af en kontrakt eller et tilsagn som omhandlet i artikel 91, stk. 1."A.III. Områder berettiget til støtte, jf. artikel 94aOmråde I1. Nederlandene2. Følgende belgiske kommuner: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (undtagen Vladslo og Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwport, Oostende, Oudenburg, Sint-Gillis-Waas (kun Meerdonk), Sint-Laureins, Veurne og Zuienkerke.Område II1. De belgiske områder, der ikke er nævnt under område I.2. Følgende franske områder:-  departementet Nord-  arrondissementerne Béthune, Lens, Calais og Saint-Omer og kantonen Marquise i departementet Pas-de-Calais-  arrondissementerne Saint-Quentin og Vervins i departementet Aisne-  arrondissementet Charleville-Mézières i departementet Ardennes.FINANSIERINGSOVERSIGT |1. | BUDGETPOST: 05 02 07 01 | BEVILLINGER: 21 mio. EUR |2. | FORANSTALTNINGENS BETEGNELSE: Rådets forordning om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter |3. | RETSGRUNDLAG: Traktatens artikel 37 |4. | FORANSTALTNINGENS FORMÅL: At forlænge den gældende ordning med et år for hør og hamp |5. | FINANSIELLE VIRKNINGER | 12-MÅNEDERSPERIODE (mio. EUR) | INDEVÆRENDE REGNSKABSÅR 2008 (mio. EUR) | FØLGENDE REGNSKABSÅR 2009 (mio. EUR) |5.0 | UDGIFTER, SOM AFHOLDES - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE | 4,64 | 0 | 2,44 |5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER | - | - | - |2010 |5.0.1 | UDGIFTSOVERSLAG | 2,20 mio. EUR |5.1.1 | INDTÆGTSOVERSLAG |5.2 | BEREGNINGSMÅDE: Skøn: [pic] |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |6.2 | ER ET TILLÆGSBUDGET NØDVENDIGT? | JA NEJ |6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |BEMÆRKNINGER: De anslåede mængder er den gennemsnitlige produktion i produktionsåret 2004/05 (reelle mængder), 2005/06 og 2006/07 (meddelte skøn). (Foreneligt med ÆS 2008) Udnyttes de nationale garantimængder fuldt ud, bliver de finansielle virkninger højst på 12,02 mio. EUR. |[1] EUT C …, s. …[2] EFT L 193 af 29.7.2000, s. 16. Senest ændret ved forordning (EF) nr. 953/2006 (EUT L 175 af 29.6.2006, s. 1).[3] EUT L 299 af 16.11.2007, s. 1.